A Bizottság 1637/94/EK rendelete

(1994. július 5.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 882/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelet által megállapított jogoknak meg nem felelő kötelező érvényű tarifális felvilágosításokra a Közösségi Vámkódex létrehozásáról szóló, 2913/92/EGK tanácsi rendelet [3] 12. cikke (6) bekezdésének értelmében a jogosult még három hónapig hivatkozhasson;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában megjelölt megfelelő KN-kódok szerint történik.

2. cikk

A tagállamok vámhatóságai által közétett, az e rendelet által megállapított jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében a jogosult még három hónapig hivatkozhat.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 5-én.

a Bizottság részéről

Christiane Scrivener

a Bizottság tagja

[1] HL L 103., 1994.4.22., 5. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

Narancs ízű és illatú, szirupos folyadék formájú, körülbelül 58 tömegszázalék cukrot és a termék 100 grammjára számítva 0,25 ml illóolajat tartalmazó készítmény. | 21069099 | A besorolást a Kombinált Nómenklatúra 1. és 6. általános értelmezési szabálya, valamint a 2106, a 210690 és a 21069099 KN-kód megfogalmazása határozza meg. |

Vízzel hígítva a termék italként fogyasztható. | Különösen a magas illóolaj-tartalomnak köszönhetően a termék elvesztette a 2009 vámtarifaszám szerinti természetes gyümölcslé jellegét. |

| Lásd még a HR 2009 számhoz tartozó magyarázó megjegyzés hetedik bekezdés 4. tételét és a 2106 vámtarifaszámhoz tartozó magyarázó megjegyzés harmadik bekezdésének 12. pontját. |

--------------------------------------------------